প্রতিদিন বাড়ির সামনে মদের আসর বসত। এই নিয়ে বহুদিন ধরেই ক্ষুব্ধ নিউ টাউন থানার হাতিয়ারার বাসিন্দা একটি পরিবার। এই বিষয়ে স্থানীয় ১৪ নম্বর ওয়ার্ডের জনপ্রতিনিধি গীতা সর্দারকে বার বার জানানো হলেও কোনও ব্যবস্থা নেওয়া হয়নি। এর পর ধৈর্যের বাঁধ ভেঙে যাওয়ায় গতকাল রাতেই প্রতিবাদ করেন দীপমালা দাস। তার পরেই রীতিমতো তাণ্ডব চালায় দুষ্কৃতীরা। 
পরিবারের এক সদস্য অরবিন্দ নস্করকে মেরে মাথা ফাটিয়ে দেয় তারা। অরবিন্দবাবুকে বাঁচাতে গিয়েছিলেন দীপমালা। তখন তাঁর উপরেও চড়াও হয় দুষ্কৃতীরা। গোটা পরিবারটিকেই মারধর করা হয় ও যথেচ্ছ ভাঙচুর চালানো হয়। এর পর নিউ টাউন থানায় অভিযোগ জানানো হলে পুলিশ অশোক সর্দার নামে এক দুষ্কৃতীকে আটক করে। এছাড়াও বাকিদের খোঁজে চলছে জোরদার তল্লাশি। দেখুন ঘটনাস্থলের ভিডিও—